text: шөміш ыдысы шөміш қазаннан ас құятын ыдыс, ожаудың бір түрі. шұңғыл бөліктен және қолға ұстауға ыңғайлы саптан тұрады. археологиялық деректерге қарағанда, шөміштің ағаштан жасалған түрлерін орталық азия халықтары ерте темір дәуірінде-ақ қолдана бастаған. дәстүрлі қазақ қоғамында дастарханның шырайын келтіретін мүлік ретінде ерекше бағаланған. оны қазақ шеберлері әр түрлі ағаштардан (тораңғы, емен, т.б.) ойып дайындаған.